Slieve Bloom

Slieve Bloom (irsk Sliabh Bladhma)«Sliabh Bladhma / Slieve Bloom Mountains», Placenames Database of Ireland er en mindre fjellkjede i grevskapet Laois i Irland. Fra det sentrale slettelandet på øya Irland strekker fjelltoppene i Slieve Bloome seg til noe over 500 meter over havet. Fjellkjeden er utifra de lokale forholdene mer omfattende enn de forholdsvis beskjedne høydemeterne skulle tilsi. Den høyeste toppen er Arderin (irsk: Ard Éireann) på 527 meter«Arderin», Peakbagger.com sørvest i Slieve Bloom og Baunreaghcong på 511 meter«Baunreaghcong», Mountainviews.ie ved enden av Ridge of Capard, som i seg selv er 483 meter høyt.«Ridge of Capard», Mountainviews.ie

 Geografi 
Slieve Bloom-fjellene strekker seg fra nær Roscrea i sørvest til Rosenallis i nordvest, og danner en forbindelse mellom grevskapene Laois og Offaly. Fjellene ligger sentralt i Irland, sør for det store våtmarksområdet Bog of Allen og byene Banagher og Tullamore i grevskapet Offaly, øst for elven Shannon og vest for Portlaoise, administrasjonsbyen i Laois. Den vestligste delen av Slieve Bloom-fjellene er i grevskapet Tipperary nær Roscrea.

Slieve Blooms, sammen med Massif Central i Frankrike, er en av de eldste fjellkjedene i Europa. De ble formet en gang for 400 millioner år siden og var en gang også de høyeste på 3 700 meter. History, Slieve Blooms Nature Reserve Forvitring har redusert dem til 527 meter i Irland. På en klar dag kan man se høydepunktene i de fire gamle provinsene i Irland. Fjellene består av gammel rød sandstein som hviler på siluriske berglag, omgitt av den flate kalksteinsletten som dominerer midtlandet.

 Historie og mytologi 
Fjellene dannet den nordlige grensen til kongeriket Osraige (anglifisert som Ossory), og senere baroniet Upper Ossory (irsk: Osraighe Uachtarach). 

Den mytologiske heltefiguren Fionn mac Cumhaill ble oppdratt i Slieve Bloom-fjellene av sine tanter, morens søstre som var dikterne Bovmall og Lia Luachra, «The Boyhood of Fionn», Sacred-texts.com slik at han skulle være trygg fra Goll mac Morna, som hadde drept faren hans.

 Turstier 
Turstier for fjellvandrere er utviklet ved seks utgangspunkter i Slieve Blooms, Glenbarrow, Clonaslee, Cadamstown, Kinnitty, Glenafelly Forest Car Park og Glen Monicknew. Turstier er fargekodet etter vanskelighetsgrad. Stien Slieve Bloom Way på 75 km kan nås fra alle disse løypene. Silver River Eco Trail ligger i nærheten av Cadamstown.

Fossen Glenbarrow Falls ligger noen få km fra Rosenallis. Noen turstier går til fossen og opp til Ridge of Capard. Det er en betydelig bestand av rødrype i åsene. Det er også egne stier for stisykling i Slieve Blooms. Løypene kan nås fra to utgangspunkter, en ved landsbyen Kinnitty og den andre ved Baunreagh nær Mountrath.

 Fjelltoppene 
Følgende tabell viser de 10 høyeste fjelltoppene i Slieve Bloom-fjellene, alle med en topografisk høyde på minst 406 meter. Høyde i fot i parantes.

RengFjelltoppHøyde 1 Arderin  2 Stillbrook Hill  3 Baunreaghcong  4 Wolftrap Mountain  5 Ridge of Capard  6 Barcam  7 Carroll's Hill  8 Farbreague  9 Castleconor  10 Garraunbaun 

 Referanser 

 Eksterne lenker 

 Slieve Bloom Tourism
 Slieve Blooms Nature Reserve

Kategori:Fjell i Republikken Irland
Kategori:Laois
Kategori:Fjell under 1000 meter